সামরিক যুদ্ধে সেনাবাহিনী দেশ রক্ষায় অগ্রণী ভূমিকা পালন করে। এটা তাঁদের পেশাগত দায়িত্ব। অনুরূপভাবে মানুষের চিকিৎসার সাথে সম্পর্কিত এই করোনা যুদ্ধে সম্মানিত চিকিৎসকগণ তাঁদের পেশাগত দায়িত্ব পালন করবে এটাই স্বাভাবিক। যাঁরা এই যুদ্ধে তাঁদের পেশাগত দায়িত্ব পালন করছেন তাঁদের অশেষ কৃতজ্ঞতা ও ধন্যবাদ জানাই।  কিন্তু সাম্প্রতিক বিভ্ন্ন প্রিন্ট মিডায়া ও ইলেক্‌ট্রিক মিডিয়ার মাধ্যমে জানা গেল কিছু চিকিৎসিক পেশাগত দায়িত্ব পালনে অনীহা প্রকাশ করছেন। যার কারণে এই বিষয়ে মাননীয় প্রধানমন্ত্রীর বক্তব্যেও এই বিষয়ে ক্ষোভ প্রকাশ করতে দেখা গেল। অবশ্য ডাক্তারদের পক্ষ থেকে তাঁদের সুরক্ষার প্রয়োজনীয় উপকরণ পর্যাপ্ত পরিমাণ না পাওয়ার অভিযোগ রয়েছে। এই ক্ষেত্রে সরকার এবং বিভিন্ন সংস্থার পক্ষ থেকে তাঁদের সুরক্ষার উপকরণ জরুরী ভিত্তিতে সরবরাহ করা প্রয়োজন।